3. ลักษณะการประกอบธุรกิจ

บริษัทประกอบธุรกิจหลัก 3 กลุ่ม ดังนี้

1) ธุรกิจสื่อสิ่งพิมพ์

บริษัทผลิตและจำหน่ายสื่อสิ่งพิมพ์ด้านธุรกิจ การบริหารจัดการ และไอที ประกอบด้วย

1.1 นิตยสารทางด้านไอทีและคอนซูเมอร์อิเล็กทรอนิกส์

- “Computer.Today” นิตยสารคอมพิวเตอร์ที่เสนอเรื่องราวทางด้านไอที
ตอบสนองการใช้ชีวิตในยุคปัจจุบัน อ่านง่ายและนำไปใช้งานได้จริง นิตยสารมีขนาดเล็ก
พกพาสะดวก เหมาะกับกลุ่มผู้บริโภคทั่วไป

- “Click.Today” นิตยสารที่รวบรวมเคล็ดลับและเทคนิคการใช้งาน (Tips & Techniques)
ต่างๆ ในการประยุกต์ใช้งานอุปกรณ์ด้านไอที เพื่อเพิ่มประสิทธิภาพการใช้งานอุปกรณ์ไอทีที่ควรรู้

- “Commart” นิตยสารครอบคลุมเรื่องราวความเคลื่อนไหวทางตลาดสินค้าไอที
บทความทางเทคโนโลยี ผลการทดสอบผลิตภัณฑ์ใหม่
เคล็ดลับและเทคนิคการใช้งานและรายงานราคาสินค้า
เหมาะกับกลุ่มผู้ใช้งานและผู้ที่ต้องการข้อมูลเพื่อการเลือกซื้อสินค้าไอที
และต้องการศึกษาคุณสมบัติของสินค้าไอทีแต่ละชนิด เพื่อการใช้งานอย่างมีประสิทธิภาพสูงสุด

- “eLeader” นิตยสารรายเดือนที่วิเคราะห์เจาะลึกธุรกิจ และการประยุกต์ใช้ไอที
โดยมีผสมผสานระหว่างแนวคิดทฤษฏีและแนวคิดทางธุรกิจ คอลัมน์ต่างๆ
ได้รับการออกแบบมาโดยคำนึงถึงผู้ใช้งานไอทีและผู้บริหารไอทีเป็นหลัก
นอกจากนี้ยังเพิ่มความเข้มข้นของเนื้อหา โดยเพิ่มนิตยสาร “eEnterprise”
เข้าเป็นส่วนหนึ่งในเล่ม เน้นการรายงานข่าวสารความเคลื่อนไหว
แนวโน้มอุตสาหกรรมคอมพิวเตอร์และไอทีทั่วโลก

1.2 นิตยสารทางด้านธุรกิจ การบริหารจัดการ

- “Business+” นิตยสารเชิงวิเคราะห์เศรษฐกิจ ธุรกิจ กลยุทธ์บริหาร การจัดการ
และการตลาด รวมทั้งมีการรายงานความเคลื่อนไหวในแวดวงธุรกิจ
บทสัมภาษณ์ผู้บริหารที่ประสบความสำเร็จ นอกจากนี้ยังมีกรณีศึกษาทางธุรกิจ
และข่าวสารจากต่างประเทศมาประยุกต์ให้เข้ากับการประกอบธุรกจิของผู้ประกอบการในประเทศไทย

1.3 หนังสือรวบรวมข้อมูลรายปี

- “Business+ Top 1000” เป็นหนังสือจัดอันดับบริษัทที่มีรายได้รวมสูงสุดของประเทศไทยจำนวน
1,000 บริษัท มีบทวิเคราะห์บริษัทที่มีผลตอบแทนสูงสุด (Top Gain) และต่ำสุด (Top Loss)
ของแต่ละอุตสาหกรรม การจัดอันดับ 50 บริษัทสูงสุด (Top 50) ทั้งในแง่การเติบโตของรายได้
ผลกำไร และอัตราผลตอบแทน

1.4 หนังสือเล่ม (Pocket Book) ทั้งทางด้านการบริหารจัดการ การตลาด ไอที และทั่วไป

เนื้อหาในการผลิตหนังสือเล่ม จะมีทั้งเนื้อหาที่เขียนขึ้นมาใหม่โดยกองบรรณาธิการของบริษัท
นักเขียนอิสระ และจากนักเขียนผู้มีประสบการณ์และความเชี่ยวชาญเฉพาะด้าน
และเนื้อหาที่ซื้อลิขสิทธิ์จากต่างประเทศมาแปลเป็นภาษาไทยเพื่อจัดจำหน่าย อาทิ 360 องศาไอที
Family Business, Green Marketing, รู้รอดปลอดภัยเมื่อใช้ Facebook

1.5 ธุรกิจรับจ้างออกแบบ ผลิตและจำหน่ายสื่อสิ่งพิมพ์ ประเภทหนังสือเล่ม และสื่อสิ่งพิมพ์อื่น
ตามความต้องการของลูกค้า ทั้งด้านไอทีและด้านบริหารจัดการธุรกิจ

2) ธุรกิจการจัดงานนิทรรศการ งานแสดงสินค้า และการจัดประชุมสัมมนา ประกอบด้วย

2.1 งานแสดงสินค้าไอที ภายใต้ชื่องาน “Commart” ทั้งในกรุงเทพมหานคร และภูมิภาค ปัจจุบัน
บริษัทจัดงาน Commart ในกรุงเทพมหานคร 3 งานต่อปี งานละ 4 วัน ด้วยพื้นที่ให้เช่ากว่า
20,000 ตารางเมตร โดยมียอดขายเฉลี่ยต่องานมากกว่า 3,000 ล้านบาท

2.2 จัดและบริหารงานประชุมสัมมนาและกิจกรรมในหลายรูปแบบ อาทิ
งานอภิปรายให้ความรู้ทางด้านการจัดการ ธุรกิจ งานสัมมนากลุ่มย่อย Workshop งานนิทรรศการ
หรือจัดกิจกรรมให้ความรู้ต่างๆ ให้กับองค์กรทั่วไป

2.3 รับจัดและบริหารงานนิทรรศการ กิจกรรมทางการตลาดแบบครบวงจร ตั้งแต่เสนอรูปแบบงาน
หาสถานที่ในการจัดกิจกรรม จัดหาข้อมูลของกลุ่มเป้าหมาย
รวมทั้งการจัดหาวิทยากรผู้ทรงคุณวุฒิที่มีประสบการณ์
เพื่อให้สอดคล้องและตรงตามวัตถุประสงค์ของลูกค้าทั้งภาครัฐ และเอกชน

3) ธุรกิจสื่อดิจิตอลและสื่ออื่น

3.1 การผลิตเว็บไซต์

เพื่อเป็นแหล่งข้อมูลทางด้านไอทีและคอนซูเมอร์อิเล็กทรอนิกส์
ประชาสัมพันธ์นิตยสารและงานแสดงสินค้าของบริษัท เป็นสถานีทีวีออนไลน์
รวมทั้งให้บริการฟรีอีเมล์และให้บริการจดทะเบียนโดเมนเนม รวมทั้งสิ้น 7 เว็บไซต์ ดังนี้

- www.arip.co.th

เป็นแหล่งข้อมูลความรู้ทางด้านไอที
และคอนซูเมอร์อิเล็กทรอนิกส์ที่ใหญ่ที่สุดของประเทศไทยแหล่งหนึ่ง
ด้วยเนื้อหาข่าวสารและบทความกว่า 120,000 รายการ โดยมีเนื้อหาหลากหลายประกอบด้วย
ข่าวสารความเคลื่อนไหวที่ให้ผู้บริโภคสามารถติดตามเทคโนโลยีที่เปลี่ยนแปลงอย่างรวดเร็ว
ซึ่งเน้นการ Update ข่าวสารเป็นรายวัน มีการนำเสนอข้อมูลเคล็ดลับและเทคนิค (Tip &
Technique) บทความต่างๆ ที่น่าสนใจ และบททดสอบผลิตภัณฑ์ใหม่ๆ
เพื่อช่วยในการตัดสินใจเลือกซื้อสินค้าไอที และคอนซูเมอร์อิเล็กทรอนิกส์ได้อย่างรวดเร็ว
โดยมีการนำเสนอเนื้อหาในรูปแบบ Multimedia Contents ทั้งภาพและเสียง
รวมทั้งสังคมออนไลน์ ทั้งในรูปแบบของ Web blog และการติดตามทาง Facebook และ
Twitter

- www.thaimail.com

เป็นระบบอีเมล์บนอินเทอร์เน็ตแห่งแรกของประเทศไทย (Web Based Free Email System)
ที่ใช้งานได้ง่าย มีเมนูเป็นภาษาไทย ใช้งานได้ฟรี
เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่
ปัจจุบันไทยเมล์มีสมาชิกที่ลงทะเบียนอยู่มากกว่า 4,000,000 บัญชี (account)
และได้เพิ่มบริการให้สมาชิกประกาศซื้อขายสินค้า (classified) ได้อีกด้ว

- www.thdomain.com

เป็นศูนย์บริการพาณิชย์อิเล็กทรอนิกส์ สำหรับให้บริการจดทะเบียนชื่อโดเมนเนมที่สะดวก รวดเร็ว
และปลอดภัย มาตรฐานระดับโลก โดยบริษัทเป็นตัวแทนในการให้บริการจดโดเมนเนมของ
Internet Corporation for Assigned Names and Numbers (ICANN)
ซึ่งเป็นหน่วยงานระดับสากลที่มีหน้าที่หลักในการบริหารดูแลอินเทอร์เน็ต

- www.buzzidea.tv

เป็นสถานีทีวีออนไลน์ที่ให้ข่าวสาร สาระความรู้ ตลอดจนไอเดียดีๆ ในรูปแบบของคลิปวิดีโอ
ทั้งในเรื่องของเทคโนโลยี ไอที Gadget ต่างๆ ทั้งทางด้านธุรกิจ การตลาด
ตลอดจนวิถีชีวิตในยุคดิจิตอล

- www.comtodaymag.com

เป็นแหล่งรวบรวมข้อมูลเคล็ดลับการใช้งานทางด้านไอที
และเป็นแหล่งแลกเปลี่ยนประสบการณ์ใช้งานระหว่างกลุ่มผู้สนใจ จัดทำโดยทีมงานนิตยสาร
Computer.Today
เพื่อเป็นการขยายฐานผู้อ่านไปยังผู้บริโภคที่รับข่าวสารผ่านทางอินเทอร์เน็ตเพิ่มมากขึ้น

- www.commart.co.th

เป็นแหล่งรวบรวมรายงานข่าวสารความเคลื่อนไหวของตลาดสินค้าไอที
บทความเกี่ยวกับเทคโนโลยีต่างๆ และผลการทดสอบผลิตภัณฑ์ไอทีใหม่ๆ โดยทีมงานนิตยสาร
Commart เพื่อช่วยให้ผู้บริโภคตัดสินใจเลือกซื้อสินค้าไอทีได้อย่างคุ้มค่าคุ้มราคา

- www.commartthailand.com

เป็นเว็บไซต์เพื่อประชาสัมพันธ์งานแสดงสินค้าไอทีของบริษัท โดยมีข้อมูลโปรโมชันต่างๆ
กิจกรรมภายในงาน และรายชื่อผู้ประกอบการที่เข้าร่วมแสดงสินค้าในงาน

3.2 Digital Magazine

บริษัทได้เริ่มดำเนินผลิตนิตยสารของบริษัททุกเล่มในรูปแบบดิจิตอลแมกกาซีน
โดยเปิดให้ผู้สนใจสามารถดาวน์โหลดได้ฟรี ผ่านช่องทาง ดังนี้ AIS Bookstore, B2S และ
OokBee และเริ่มจำหน่ายจริงในปี 2555

3.3 การพัฒนาแอพพลิเคชันบนมือถือ

บริษัทได้มีการพัฒนาแอพพลิชันใหม่ๆ บนมือถือ “Commart Check Price”
เป็นแอพพลิเคชันที่นิตยสาร Commart
จัดทำขึ้นเพื่อให้ผู้ใช้สามารถเช็กราคาสินค้าทางด้านไอทีก่อนและอยู่ในช่วงระยะงาน Commart
พร้อมกับแผนผังภายในงาน Commart เพื่อให้ผู้บริโภคสามารถไปยังบูธต่างๆ ที่มีเวนเดอร์กว่า 700
บูธ สินค้าต่างๆ ที่นำเสนอประกอบด้วย โน้ตบุ๊ก แอลซีดีทีวี กล้องดิจิตอล และแท็บเล็ต
ซึ่งเป็นสินค้าไอทีขายเป็นอันดับต้นๆ ภายในงาน Commart
โดยสินค้าเหล่านั้นจะถูกอัพเดตภายในช่วงงาน Commart แต่ละช่วงเวลา
ผู้ใช้ไอโฟนและไอแพดสามารถดาวน์โหลดแอพพลิเคชันนี้ผ่านทาง App Store ได้ฟรี
และในอนาคตทางนิตยสารยังเตรียมข้อมูลเหล่านี้เพื่อให้ทันสมัยมากยิ่งขึ้น และมีหลากหลายผลิตภัณฑ์
เพื่อตอบสนองต่อการใช้งานของผู้ใช้ที่มีเพิ่มเติมขึ้นตลอดเวลา

โครงสร้างรายได้

  --------------------- -------- -------- -------- -------- -------- --------
  ประเภทของรายได้        ปี 2552            ปี 2553            ปี 2554   

                        ล้านบาท   ร้อยละ    ล้านบาท   ร้อยละ    ล้านบาท   ร้อยละ

  (1) สื่อสิ่งพิมพ์           73.55    32.56    74.78    26.05    62.80    27.32

  (2) การจัดงานนิทรรศการ  146.25   64.73    203.85   71.01    151.90   66.08
  งานแสดงสินค้า                                                        
  และการจัดประชุมสัมมนา                                                 

  (3) สื่อดิจิตอลและสื่ออื่น    5.26     2.33     7.76     2.70     12.06    5.25

  รวมรายได้จากการขาย     225.06   99.62    286.39   99.76    226.76   98.64

  รายได้อื่น               0.86     0.38     0.70     0.24     3.12     1.36

  รวมรายได้ทั้งหมด         225.92   100.00   287.08   100.00   229.88   100.00
  --------------------- -------- -------- -------- -------- -------- --------

เหตุการณ์สำคัญของบริษัท

พ.ศ. 2532 ก่อตั้งบริษัท เอ.อาร์.อินฟอร์เมชัน แอนด์ พับลิเคชัน จำกัด

พ.ศ. 2534 เปิดตัวนิตยสาร Computer.Today นิตยสารไอทีที่อ่านง่าย สำหรับผู้บริโภคทั่วไป

พ.ศ. 2542 ก่อตั้งบริษัท เอ.อาร์. บิซิเนส เพรส จำกัด
เพื่อประกอบธุรกิจผลิตหนังสือเล่มทั้งด้านธุรกิจ และการบริหารจัดการ

พ.ศ. 2543 เริ่มจัดงาน Commart เป็นครั้งแรก

พ.ศ. 2552 จดทะเบียนเลิกบริษัท เอ.อาร์. บิซิเนส เพรส จำกัด เมื่อวันที่ 27 พฤศจิกายน
2552

พ.ศ. 2553 - ดำเนินการแปรสภาพเป็นบริษัทมหาชนจำกัด และเปลี่ยนชื่อจาก บริษัท เอ.อาร์.
อินฟอร์เมชัน แอนด์ พับลิเคชัน จำกัด เป็น บริษัท เออาร์ไอพี จำกัด (มหาชน) เมื่อวันที่ 3
กุมภาพันธ์ 2553

- ดำเนินการปรับโครงสร้างผู้ถือหุ้นของบริษัท โดยบริษัทกลุ่มแอดวานซ์ รีเสิร์ช จำกัด (ARG)
ถือหุ้นใหญ่ในบริษัท ได้ขายหุ้นให้กับผู้ถือหุ้นของ ARG เพื่อให้โครงสร้างการถือหุ้นมีความชัดเจน
ไม่ซับซ้อน

- บริษัท เออาร์ไอพี จำกัด (มหาชน) เข้าทำการซื้อขาย ในตลาดหลักทรัพย์ เอ็ม เอ ไอ
เมื่อวันที่ 2 ธันวาคม 2553

พ.ศ. 2554 - พัฒนา แอพพลิเคชันบนมือถือ “Commart Check Price”
เพื่อตอบสนองผู้บริโภคในการตรวจสอบราคาสินค้าไอทีภายในงานคอมมาร์ต

- บริษัทร่วมลงทุนในบริษัท สแพลช อินเตอร์แอ็คทีฟ จำกัด จำนวน 6.4 ล้านบาท
คิดเป็นสัดส่วนถือหุ้น 40% ของทุนจดทะเบียน

- บริษัทผลิตนิตยสาร “Computer.Today” เป็นดิจิตอลแมกกาซีนเล่มแรก
และนิตยสารเล่มอื่นภายใต้การผลิตของบริษัท